Foto's: Mej. SA se top-10 aangekondig | Maroela Media
Mej. Suid-Afrika 2020 se top-10 finaliste
Die Mej. Suid-Afrika Organisasie het pas vanjaar se top-10-finaliste vir Mej. Suid-Afrika tydens 'n aanlyn geleentheid aangekondig.
Maroela Media het vroeër berig dat die publiek saam met die beoordelaars kon stem vir vanjaar se top-10. Die top-10-finaliste sal deelneem aan die Mej. Suid-Afrika-kompetisie wat op Saterdag 24 Oktober plaasvind.
As gevolg van die Covid-19-pandemie sal mense vanjaar slegs dié glansgeleentheid virtueel kan bywoon op M-Net en Mzansi Magic waar dit regstreeks uitgesaai sal word.
Die top-10 bestaan uit vier finaliste uit Gauteng, twee uit die Oos-Kaap en een elk uit KwaZulu-Natal, die Wes-Kaap, Limpopo en die Noord-Kaap.
Mej. SA se topdrie-wenners sal vanjaar almal vir die eerste keer internasionaal deelneem. In die verlede het slegs die top-twee aan die Mej. Heelal- en Mej. Wêreld-kompetisies deelgeneem, maar vanjaar sal een van hulle ook aan die Mej. Supranasionaal-kompetisie deelneem.
Hier is die top-10 in alfabetiese volgorde:
Aphelele Mbiyo (24) is 'n bemarker en model wat in Johannesburg woon, maar oorspronklik van die Oos-Kaap kom.
Busisiwe Mmotla (27) is 'n onderwyser van Emdeni in Soweto. Sy bekwaam haar tans as persoonlike afrigter en is in 2017 as Mej. Soweto aangewys.
Chantelle Pretorius (24) is 'n model en student van Pretoria. Sy is tans besig om haar BCom-graad deur Unisa te voltooi.
Jordan van der Vyver (24) is 'n internasionale model van Johannesburg wat tans in Durbanville in die Wes-Kaap woon.
Karishma Ramdev (25) is 'n mediese dokter van Chatsworth, KwaZulu-Natal, maar woon nou in Pretoria. Sy was in 2018 'n top-12-finalis in die Mej. SA-kompetisie.
Lebogang Mahlangu (24) is 'n voedselwetenskaplike van Pretoria wat tans in Umhlanga, KwaZulu-Natal, woon.
Melissa Nayimuli (24) kom van Butterworth in die Oos-Kaap, werk by 'n bemarkingsmaatskappy en woon tans in Johannesburg. Sy het ook 'n graad in rolprentverfilming en die skryf van draaiboeke.
Natasha Joubert (22) kom van Centurion, Gauteng, is 'n beeldpoetser en eienaar van 'n sakeonderneming.
Shudufhadzo Musida (23) kom oorspronklik van Ha-Masia in Venda, Limpopo, maar woon tans in Johannesburg. Sy is 'n honneursstudent in internasionale betrekkinge.
Thato Mosehle (25) is 'n mediese dokter en deeltydse student. Sy woon in Stilfontein in Noordwes.
Nee wat sien nie veel hier nie…..miskien Chantelle Pretorius, Karishma Ramdev en Natasha Joubert?
JohanR ek stem saam met jou. Ek glo nie enige van die ander staan n kans nie.
Beslis Chatelle Pretorius, sy lyk soos 'n regte egte super model wat jy net in tydskrifte sien.
My keuse is Karishma Ramdev
Wel vandag is dit eintlik 'n skande om in enige kompetisie van watter aard ookal vir die RZA te staan. Ons het geen naam oorsee in enige land agv die geweldige moorde en korrupsie wat die huidiglike vvk anc regering nie. Ons land se standaard het so geval dat jy met 'n vergrootglas na 'n mikroskopiese stof deel moet soek om dit te vind en dan is dit steeds 'n hopelose saak. Dit is eintlik 'n skande om die land in enige iets te verteenwoordig, tensy jyself voos vrot korrup is…. my opinie.